 Nos officialis Cabilonensis notum facimus universis presentibus et futuris quod coram dilecto nostro domino Dyonisio de Portelli presbitero, notario publico curie nostre et jurato ad hoc maiora que a nobis specialiter deputato, propter hoc personaliter constituta nobilis domina domina Katherina de Espinacia domina de Savianges, uxor nobilis viri domini Girardi Damacii domini Plaissiaci militis, quequidam domina de auctoritate et licencia dicti militis, confitetur et in veritate publice recognoscit ac declarat, nomine et titulo declaracionis, se tenere de feodo legio et nomine feodi ab excellentissimo et poten[tissimo] principe domino comite Armarien[sis] et Kadrellen[sis] nomine tamen et ad causam castri Montis Sancti Vincentii in comitatu et baronia Kadrellen[sis] predict[a] existen[tis] [les deux mots étant abrégés, il est difficile de savoir à quoi ils se rapportent, mais cela ne change par le sens] dicto principi pertinentis, res inferius declaratas. Et primo quandam domum que quondam fuit nobilis domine Huguete de Bruilly quondam uxoris nobilis viri domini Guillermi de Gissi quondam militis, cum quadam pecia terre vocata La Condemene Dame Huguete sita inter La Condemene que quondam fuit Philiberti de Savianges domicelli ex una parte, et Le Broisset Johannis Deffondrez ex altera parte. Item quamdam peciam terre vocatam Le Grant Champ sitam de subtus dictam domum ex una parte, et terra que quondam fuit Philiberti de Savianges domicelli ex parte altera. Item quamdam peciam terre vocatam Le Champ de la Bruere de subtus iter per quod itur a templo de Savianges apud Sanctum Prevatum ex una parte, et nemora vocata de Pierre Blanche ex parte altera. Item mansos qui quondam fuerunt Guillermi Robini et Roberti Robini fratrum vacantes. Item quamdam peciam nemor[um] crescen[tium] sitam loco dicto En Pierre Laye in nemor[a] de Rubeomonte. Item mansos qui quondam fuerunt Martini de Ponte alias Percevault vacantes, et generaliter omnia alia et singula que dicta domina Hugueta tenebat et possidebat tempore quo vivebat, videlicet a parte ripparie de Guye usque ad villam de Puellarum, tam in terris, pratis, nemoribus, tailliis, serviciis, costumis, aquis aquarum decursibus quam aliis rebus quibuscumque dicte domui spectantis ad partem dicte ripparie de et adversus dictam villam Puellarum, una cum feodis quos tenent liberi et uxor quondam Guioti Arion a predicta domina Katherina. Item feodos quos quondam tenebat Guillermus de Rossoy ad causam eius matris. Item quamdam partam unius grangie que fuit Philiberti de Savianges domicelli, una cum quadam terre pecia dicte terre [« terre » barré] parte tenenti. Item quandam peciam terre sitam in finagio de Savianges loco dicto de subtus puteum Guioti Maigny. Item mansos quos tenent Martinus et Perrotus Reniart et dictus Guinart fratres vacantes. Et generaliter omnia et singula alia que tenebat et tenere poterat dictus dominus Johannes de Savianges miles, tempore quo vivebat, tam in terris, pratis, vineis, serviciis, costumis, corveis, quam aliis rebus quibuscumque dicto feodo pertinentibus. Item jurisdicionem altam et bassam in omnibus rebus quibuscumque superius declaratis a parte ripparie de Guye predicte ad partem de versus Puellarum, et predicta omnia prout et quemadmodum superius sunt expressa et divisa recognoscit, certifficat et declarat, nomine et titulo declaracionis, et de feodo dicti domini comitis ut predicitur tenere. Promictit ipsa domina Katherina, auctoritate qua supra, pro se et suis, per juramentum suum et sub obligacione omnium bonorum suorum quorumcumque solenni scipulacione interventa facere, prestare et obedire de omnibus et singulis supradictis dicto domino comiti quicquid persona feodalis facere debet et tenetur domino suo protestando quod si aliqua in huiusmodi declaratione moventia a dicto feodo ponenda dimiserit causa oblivionis, singula premissa observanda, jurisdicioni et cohertioni curie nostre ad omnium aliarum curiarum ecclesiasticarum et secularium, conjunctim vel divisim, habend[os] que suos et omnia bona sua quo ad hoc, que predicta omnia et singula presentia et quemadmodum superius sunt expressa vult, laudat, approbat et ratifficat prefatus miles eius maritus. Et promictit per juramentum suum in contrario de cetero non venire per se vel alium nec alicui [con]travenire volenti in aliquo consentire. In cuius rei testimomium nos officialis predictus cum nobis constet de premissis per fidelem relacionem dicti jurati nostri qui nobis predicta retulit fore vera cui super hiis et aliis maioribus fidem plenariam adhibemus, sigillum curie nostre Cabilonensis predicte presentibus litteris duximus apponendum. Actum et datum anno Domini millesimo CCCmo octuages[imo] tercio, die mercurie in festo beate Marie Magdalene, presentibus Girardo Joy[abréviation non résolue], Johanne Bertheire, Johanne filio Johannis Raguin parroch[iano ou -ianis] de Savianges, testibus ad premissa vocatis specialiter et rogatis. Ita est [signature en partie sous le repli].